ꦭꦸꦤ꧀ꦥꦶꦪ/ꦭꦸꦤ꧀ꦥꦾ ꦲꦸꦠꦮ ꦭꦸꦩ꧀ꦥꦶꦪ/ꦭꦸꦩ꧀ꦥꦾ (ꦲꦤ꧀​ꦕꦼ: 潤餅, ꦲꦤ꧀​ꦆ ꦧꦶꦤ꧀​ꦆꦤ꧀: run bing "ꦫ꧀ꦮꦼꦤ꧀​ꦥꦶꦁ", ꦭꦠꦶꦤ꧀: Lunpia) ꦲꦶꦏꦸ ꦱꦗꦶꦤꦶꦱ꧀ ꦥꦔꦤ꧀ꦤꦤ꧀ ꦠꦿꦣꦶꦱꦶꦪꦺꦴꦤꦭ꧀ ꦠꦾꦺꦴꦁꦲ꧀ꦮ. ꦠꦼꦩ꧀ꦧꦸꦁ ꦭꦸꦤ꧀ꦥꦶꦪ ꦲꦱꦭ꧀ ꦱꦏ ꦣꦶꦪꦭꦺꦏ꧀ ꦲꦺꦴꦏ꧀ꦏꦾꦤ꧀ ꦱꦏ ꦥꦼꦭꦥ꦳ꦭ꧀ꦭꦤ꧀ run bing ꦱꦗꦼꦫꦺꦴꦤꦶꦁ ꦣꦶꦪꦭꦺꦏ꧀ ꦭꦺꦴꦂ.  ꦭꦸꦤ꧀ꦥꦶꦪ ꦮꦸꦗꦸꦢ꧀ ꦊꦩ꧀ꦧꦂꦫꦤ꧀ ꦠꦶꦥꦶꦱ꧀ ꦱꦏ ꦒ꧀ꦭꦼꦥꦸꦁ ꦒꦤ꧀ꦢꦸꦩ꧀ ꦏꦁ ꦢꦶꦢꦢꦺꦏ꧀ꦏꦏꦺ ꦏꦸꦭꦶꦠ꧀ ꦧꦚ꧀ꦗꦸꦂ ꦢꦶꦒꦸꦤꦏ꧀ꦏꦏꦺ ꦩꦶꦤꦁꦏ ꦥꦩ꧀ꦧꦸꦁꦏꦸꦱ꧀ ꦲꦶꦱꦺꦤ꧀-ꦲꦶꦱꦺꦤ꧀ ꦏꦁ ꦫꦕꦏ꧀ꦏꦺ ꦮꦸꦗꦸꦢ꧀ ꦉꦧꦸꦁ, ꦲꦼꦤ꧀ꦝꦺꦴꦒ꧀, ꦗꦔꦤ꧀ꦤꦤ꧀, ꦢꦒꦶꦁ, utawa ꦥꦔꦤ꧀ꦤꦤ꧀ ꦱꦼꦒꦫ.

ꦭꦸꦤ꧀ꦥꦶꦪ ꦲꦶꦏꦸ ꦥꦔꦤ꧀ꦤꦤ꧀ ꦏꦱ꧀ ꦲꦶꦁ ꦆꦤ꧀ꦝꦺꦴꦤꦺꦱꦶꦪ, ꦩ꧀ꦭꦶꦒ ꦲꦶꦁ ꦱꦼꦩꦫꦁ, ꦗꦮ ꦠꦼꦔꦃ ꦏꦤ꧀ꦛꦶ ꦕꦫ ꦩꦱꦏ꧀ ꦭꦤ꧀ ꦧꦸꦩ꧀ꦧꦸ-ꦧꦸꦩ꧀ꦧꦸ ꦏꦁ ꦢꦶꦱꦼꦱꦸꦮꦺꦏ꧀ꦏꦏꦺ ꦏꦫꦺꦴ ꦭꦭꦢ꧀ꦢꦤ꧀ ꦱꦼꦩꦫꦁ. ꦫꦱꦤꦺ ꦭꦸꦤ꧀ꦥꦶꦪ ꦏꦱ꧀ ꦱꦼꦩꦫꦁ ꦲꦶꦏꦸ ꦕꦩ꧀ꦥꦸꦂꦤ꧀ ꦲꦤ꧀ꦠꦫꦤꦺ ꦠꦾꦺꦴꦁꦲ꧀ꦮ ꦭꦤ꧀ ꦆꦤ꧀ꦝꦺꦴꦤꦺꦱꦶꦪ ꦲꦩꦂꦒ ꦭꦸꦤ꧀ꦥꦶꦪ ꦏꦱ꧀ ꦱꦼꦩꦫꦁ ꦥꦶꦱꦤ꧀ꦤꦤ꧀ ꦢꦶꦒꦮꦺ ꦮꦺꦴꦁ ꦠꦶꦪꦺꦴꦁꦲꦺꦴꦮ ꦏꦁ ꦢꦢꦶ ꦧꦺꦴꦗꦺꦴꦤꦺ ꦮꦺꦴꦁ ꦆꦤ꧀ꦝꦺꦴꦤꦺꦱꦶꦪ ꦭꦤ꧀ ꦩꦁꦒꦺꦴꦤ꧀ ꦲꦶꦁ ꦱꦼꦩꦫꦁ. ꦥꦔꦤ꧀ꦤꦤ꧀ ꦲꦶꦏꦶ ꦮꦶꦮꦶꦠ꧀ ꦢꦶꦠꦼꦥꦸꦁꦔꦶ ꦩꦱꦫꦏꦠ꧀ ꦤꦭꦶꦏ ꦲꦶꦁ ꦱꦼꦩꦫꦁ ꦢꦶꦲꦤꦏ꧀ꦏꦏꦺ GANEFO (ꦥꦒꦼꦭꦂꦫꦤ꧀ ꦲꦸꦭꦃ ꦫꦒ) ꦏꦁ ꦢꦶꦲꦤꦏ꧀ꦏꦏꦺ ꦲꦶꦁ ꦥꦩꦼꦫꦺꦤ꧀ꦠꦃꦲꦤ꧀ ꦥꦿꦺꦱꦶꦣꦺꦤ꧀ ꦱꦸꦏꦂꦤ.

ꦲꦶꦁ ꦱꦼꦩꦫꦁ, ꦭꦸꦤ꧀ꦥꦶꦪ ꦲꦏꦺꦃ ꦢꦶꦗꦗꦏ꧀ꦏꦏꦺ ꦲꦶꦁ ꦢꦭꦤ꧀ ꦥꦣꦤꦂꦫꦤ꧀, ꦱꦼꦩꦫꦁ. ꦲꦶꦁ ꦏꦤ ꦲꦸꦒ ꦢꦶꦢꦺꦴꦭ꧀ ꦥꦔꦤ꧀ꦤꦤ꧀ ꦏꦱ꧀ ꦱꦼꦩꦫꦁ ꦭꦶꦪꦤꦺ, ꦏꦪ ꦠ ꦧꦤ꧀ꦢꦼꦁ ꦥꦿꦺꦱ꧀ꦠꦺꦴ ꦭꦤ꧀ ꦮꦶꦁꦏ ꦧꦧꦠ꧀. ꦗꦩꦤ꧀ ꦧꦶꦪꦺꦤ꧀, ꦭꦸꦤ꧀ꦥꦶꦪ ꦩꦸꦁ ꦢꦸꦮꦺ ꦱꦫꦱ ꦛꦺꦴꦏ꧀, ꦪꦲꦶꦏꦸ ꦉꦧꦸꦁ. ꦤꦔꦶꦁ ꦱꦲꦶꦏꦶ ꦭꦸꦤ꧀ꦥꦶꦪ ꦲꦏꦺꦃ ꦩꦕꦼꦩ꧀ꦩꦺ, ꦲꦤ ꦏꦁ ꦲꦶꦱꦶꦤꦺ ꦲꦶꦮꦏ꧀ ꦥꦶꦠꦶꦏ꧀, ꦲꦸꦫꦁ, ꦭꦤ꧀ ꦕꦩ꧀ꦥꦸꦂꦫꦤ꧀ ꦱꦏ ꦲꦧꦸꦁ ꦏꦫꦺꦴ ꦲꦶꦮꦏ꧀ ꦥꦶꦠꦶꦏ꧀, ꦲꦸꦠꦮ ꦉꦧꦸꦁ ꦏꦫꦺꦴ ꦲꦸꦫꦁ. 
ꦪꦺꦤ꧀ ꦲꦉꦥ꧀ ꦠꦸꦏꦸ ꦭꦸꦤ꧀ꦥꦶꦪ, ꦩꦼꦱ꧀ꦛꦶ ꦮꦲꦺ ꦢꦶꦮꦺꦤꦺꦃꦲꦶ ꦥꦶꦠꦏꦺꦴꦤ꧀ꦤꦤ꧀: "ꦏꦁ ꦠꦼꦊꦱ꧀ ꦲꦥ ꦒꦺꦴꦫꦺꦁ?" ꦲꦩꦂꦒ ꦮꦺꦴꦁ ꦏꦁ ꦲꦢꦺꦴꦭ꧀ ꦭꦸꦤ꧀ꦥꦶꦪ ꦲꦸꦒ ꦚꦗꦺꦏ꧀ꦏꦏꦺ ꦭꦸꦤ꧀ꦥꦶꦪ ꦏꦁ ꦢꦸꦫꦸꦁ ꦢꦶꦒꦺꦴꦫꦺꦁ ꦭꦤ꧀ ꦭꦸꦤ꧀ꦥꦶꦪ ꦏꦁ ꦮꦶꦱ꧀ ꦢꦶꦒꦺꦴꦫꦺꦁ. ꦲꦤ ꦏꦁ ꦱꦼꦤꦼꦁ ꦭꦸꦤ꧀ꦥꦶꦪ ꦢꦶꦣꦲꦂ ꦤꦭꦶꦏ ꦢꦸꦫꦸꦁ ꦢꦶꦒꦺꦴꦫꦺꦁ ꦭꦤ꧀ ꦲꦤ ꦲꦸꦒ ꦮꦺꦴꦁ ꦏꦁ ꦱꦼꦤꦼꦁ ꦭꦸꦤ꧀ꦥꦶꦪ ꦏꦁ ꦮꦶꦱ꧀ ꦢꦶꦒꦺꦴꦫꦺꦁ. ꦏꦧꦺꦃ ꦩꦶꦠꦸꦫꦸꦠ꧀ ꦱꦼꦭꦺꦫꦤꦺ ꦣꦺꦮꦺ-ꦣꦺꦮꦺ.

ꦏꦸꦭꦶꦠ꧀ ꦭꦸꦤ꧀ꦥꦶꦪ
ꦉꦱꦺꦥ꧀ ꦏꦸꦭꦶꦠ꧀ ꦭꦸꦤ꧀ꦥꦶꦪ (ꦏꦁꦒꦺꦴ 60 ꦊꦩ꧀ꦧꦂ) ꦪꦲꦶꦏꦸ:

ꦧꦲꦤ꧀ 
1.000 ꦒꦿꦩ꧀ ꦒ꧀ꦭꦼꦥꦸꦁ ꦠꦼꦫꦶꦒꦸ
30 ꦒꦿꦩ꧀ ꦊꦔ ꦒꦺꦴꦫꦺꦁ
ꦲꦼꦤ꧀ꦝꦺꦴꦒ꧀ 1
ꦲꦸꦪꦃ ꦱꦱꦺꦤ꧀ꦝꦺꦴꦏ꧀ ꦠꦺꦃ
ꦧꦚꦸ ꦏꦶ ꦲꦸꦠꦮ ꦧꦚꦸ ꦲꦧꦸ 2 ꦱꦺꦤ꧀ꦝꦺꦴꦏ꧀ ꦠꦺꦃ
950 ꦩꦶꦭꦶ ꦧꦚꦸ

ꦕꦫꦤꦺ ꦒꦮꦺ
ꦒ꧀ꦭꦼꦥꦸꦁ ꦢꦶꦲꦪꦏ꧀ꦏꦶ, ꦧꦚ꧀ꦗꦸꦂ ꦊꦔ ꦒꦺꦴꦫꦺꦁꦔꦺ ꦢꦶꦕꦩ꧀ꦥꦸꦂ ꦏꦫꦺꦴ ꦧꦚꦸ ꦲꦧꦸ, ꦲꦸꦪꦃ, ꦭꦤ꧀ ꦲꦼꦤ꧀ꦝꦺꦴꦒ꧀, ꦢꦶꦲꦸꦣꦼꦒ꧀ ꦔꦤ꧀ꦠꦶ ꦫꦠ. 
ꦧꦚ꧀ꦗꦸꦂ ꦧꦚꦸꦤꦺ ꦢꦶꦕꦩ꧀ꦥꦸꦂ, ꦢꦶꦲꦸꦊꦤ꧀ꦤꦶ, ꦭꦤ꧀ ꦢꦶꦧꦤ꧀ꦠꦶꦁ ꦱꦸꦥꦪ ꦏꦭꦶꦱ꧀.
ꦪꦺꦤ꧀ ꦮꦶꦱ꧀ ꦏꦭꦶꦱ꧀ ꦢꦶꦲꦸꦩ꧀ꦧꦂꦫꦏꦺ ꦱꦸꦮꦺꦤꦺ 12 ꦗꦩ꧀. 
ꦥꦤꦱ꧀ꦱꦏꦺ ꦮꦗꦤ꧀, ꦗꦶꦥꦸꦏ꧀ ꦲꦸꦊꦤ꧀ꦤꦤ꧀ ꦧꦲꦤ꧀ ꦱꦕꦸꦏꦸꦥ꧀ꦥꦺ, ꦢꦶꦥꦸꦠꦼꦂ ꦢꦶꦒꦮꦺ ꦠꦶꦥꦶꦱ꧀ ꦲꦶꦁ ꦱꦣꦸꦮꦸꦂꦫꦺ ꦮꦗꦤ꧀ ꦩꦲꦸ. 
ꦧꦚ꧀ꦗꦸꦂ ꦢꦶꦥꦤꦱ꧀ꦱꦏꦺ ꦩꦤꦺꦃ, ꦕꦺꦴꦥ꧀ꦭꦺꦴꦏ꧀ ꦏꦸꦭꦶꦠ꧀ ꦱꦏ ꦮꦗꦤ꧀ ꦲꦭꦺꦴꦤ꧀-ꦲꦭꦺꦴꦤ꧀.

ꦢꦼꦊꦁ ꦲꦸꦒ 
ꦭꦸꦤ꧀ꦥꦶꦪ ꦱꦼꦩꦫꦁ
ꦫꦶꦱꦺꦴꦊꦱ꧀

ꦕꦛꦼꦠ꧀ꦠꦤ꧀ ꦱꦸꦏꦸ

Panganan
Jajan pasar
Olah-olahan Indonésia
ꦲꦏ꧀ꦱꦫꦗꦮ

da:Forårsrulle
de:Frühlingsrolle
el:Ρολό της άνοιξης
en:Spring roll
es:Rollito de primavera
fr:Rouleau de printemps
he:גלילי אביב
id:Lumpia
ja:春巻き
ko:춘권
nl:Loempia
no:Vårrull
ru:Яичный рулет
sv:Vårrulle
vi:Nem rán
zh:春卷
zh-yue:春卷